Samfylkingakallar og þingmenn tóku sér hlé frá karpi um orkupakkann og hámuðu í sig mömmumatinn hjá Meistara Magga.visir / vilhelm Matreiðslumeistarinn Magnús Ingi Magnússon , sem jafnan er kallaður Meistari Maggi eftir að hann gerði garðinn frægan sem sjónvarpskokkur á ÍNN , fékk hóp þingmanna úr röðum Samfylkingarinnar í heimsókn . Hann segir að þeir hafi verið alsælir með þann mömmumat sem hann er með á boðstólum á sínum nýja stað : Matarbarnum . Logi Einarsson birti mynd af hópnum og Magga í miðjunni á Facebook-síðu sinni . Þar getur að líta Loga , Magga og þá Ágúst Ólaf Ágústsson , Guðmund Andra Thorsson og Guðjón S. Brjánsson . Logi lætur fylgja með glettinn texta , „ Þegar kettirnir bregða sér frá fá mýsnar sér smá . „ Þar sem þingkonur Samfylkingarinnar voru fjarverandi í dag höfðum við kallarnir fullt frelsi um hvar og hvað við borðum ! “ Má af þessu helst skilja að það teljist forboðnir ávextir að lauma sér í eldhúsið til Magga en sennilega er það heillavænlegra en skunda á Klausturbar . Maggi segir þá , sem og aðra kunna vel að meta þann mömmu - eða heimilismat , sem hann er með á boðstólum . Og Samfylkingarkallar voru ekki matvandi að sögn Magga . Hámuðu í sig lambakjötið „ Þeir töluðu við mig um leið og þeir vissu að ég var að opna og hafa verið lengi á leiðinni . „ Það eru svo margir sem vilja fá svona mömmumat og heimilismat . Næsta miðvikudag verður saltkjöt sem ég salta sjálfur . En , þeir fengu sér það sem ég er með núna , lambakjöt í berníssósu , súrsætan kjúkling , og blandaða gratíneraða sjávarrétti í osti . Svo var ég með pólska kartöflumauksúpu og indverska karríkókossúpu . Magnús Ingi sá sitt óvænna , tók niður myndina af Trump og bað þjóðina afsökunar . En , Trump var nú samt kosinn . Þetta var heimalagað brauð með þessu og svo fengu þeir heimalagaða eplaköku og kaffi á eftir . Ég þurfti að gefa þeim sítrónusneið á eftir , þeir brostu svo mikið . Og ætluðu sér sannarlega að koma aftur . “ Orðaflaumurinn stendur uppúr kokknum , svo ánægður var hann með þessa heimsókn . En , það koma vöflur á hann þegar hann er spurður hvort þetta séu mennirnir sem hann hafi kosið ? „ Ég elska alla og sörvera alla . “ Meistari Maggi játar það , eftir að blaðamaður gengur á hann um hans pólitísku skoðanir að hann sé nú heldur hallur undir Trump og Miðflokkinn . Og hann hafi gaman að Boris , þessum þarna á Englandi . Meistari Maggi rifjar upp þegar hann setti upp mynd af Trump á sínum tíma á sínum stað og andskotinn varð laus . „ Ég fékk svakalegar bylgjur á móti mér og þurfti að biðja þjóðina afsökunar . Samt var hann kosinn og verður kosinn aftur , það er enginn sem á roð í hann , “ segir Maggi og upplýsir að hann sé helst hrifinn af yfirlýsingaglöðum mönnum . Og ekki var rædd pólitík hjá Magga í dag . „ Neinei , en ég sagði þeim að skemmtilegasti þingmaðurinn sem ég hef kynnst um dagana er Össur Skarphéðinsson , stórvinur minn . Hann kom oft til mín að borða , sem ráðherra og með lífverði , flottur karl og skemmtilegur . “ Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .